आलादा बर'लेण्ड राज्यो दाबिनाया गुबुन गुबुन दाबिनाय बादियैनो मोनसे जोबोद गोजामसिन दाबि। जेराव रोजा रोजा बर' सेंग्रा सिख्लाया अबथिरायै जिउ बावसोमनो गोनां जाबाय। गोलाव 50 बोसोर राज्यो बिहरनानै सोमावसारनायाव सा 5,000 सुबुंआ जिउ खोमानांबाय आरो सा 20,000 निबो बारा बर' लाइमोन जोब्थेसालियाव दोनहर जाबाय। नाथाय दुखु नांथाव खोथाया बेनो राज्यो सोरजिनायनि गोहो बोलो थासेयावबो बोसोरनि उनाव बोसोर राजखान्थि गेलेगासिनो दं होनना सोंखारियो। सोमावसारारि हान्जानि दैदेनगिरि मोना संबिजिदखौ लिरखा दोन्नाय द'फा नं 2 आरो 3 नि फारसे अन्याय आरो नेवसि गारदों , बेयो संबिजिदनि फार्से हेव खालामदों होनना सुबुं गौमायाव बाहागो लानाय दैदेनगिरि मोना दुखु जों फोरमायो।